《苏子卿》
清代·奕询

天黄草白寒飞雪，朔风凛凛肌肤裂。独留远塞何时还，长安万里音书绝。

牧羝羝不乳，怀乡寸心苦。一轮寒月照征人，岁月消磨十九春。

去时少年今老大，归来麟阁衰颜绘。只身全节何艰难，忍死间关此为最。

宋之张邵朱弁洪浩，元之郝文忠。多年羁绁异邦士，此心此境先后同。

作者简介：镇国公奕询，号惜阴主人，又号栖心室主人，惠端亲王绵愉第四子。有《傒月斋诗集》。